Karamba Diaby

Karamba Diaby (amezaliwa 27 Novemba 1961 Dr. rer. nat. Karamba Diaby, SPD) ni mwanakemia Mjerumani mzaliwa wa Senegal na mwanasiasa wa chama cha SPD aliyechaguliwa mbunge wa Bunge la Shirikisho (Bundestag) tangu mwaka 2013. 

 Maisha ya awali na elimu 
Diaby alikulia huko Marsassoum nchini Senegal. Alikuwa mtoto mdogo kati ya wanne; alilelewa na dada yake baada ya kuwa yatima akiwa na umri wa miaka 7. Chris Cottrell (September 23, 2013), 2 Blacks Voted To Parliament In Germany New York Times. Baada ya kuhitimu kwenye Chuo Kikuu cha Cheikh Anta Diop, aliondoka Senegal kusoma kemia huko Ujerumani Mashariki alipopokea diploma yake 1991. Alibaki Ujerumani katika kipindi cha maungano wa Ujerumani ya Mashariki na Magharibi wa mwaka 1991. Mnamo 1996 alipata pata shahada ya uzamivu Cottrell, Chris. German From Senegal Vies to Break Bundestag Barrier, New York Times, May 31, 2013.. Baadaye alianza kujihusisha na harakati za kisiasa na kijamii na kwenye mwaka 2009 alijiunga na Chama cha Kijamaa-Kidemokrasia cha Ujerumani (SPD). Mwaka uleule alichaguliwa kama diwani katika halmashauri ya mji wa Halle (Saale), Saxonia-Anhalt. 

Mnamo Septemba 22, 2013, Diaby alichaguliwa kuwa mbunge wa kitaifa kupitia orodha ya kijimbo ya SPD katika Saksonia-Anhalt.  

Diaby alikuwa mmoja wa wabunge wawili wenye asili ya Kiafrika katika bunge Ujerumani, pamoja na Charles M. Huber (aliyezaliwa na baba wa Senegal na mama wa Ujerumani), mbunge wa Chama cha CDU. Jordans, Frank. Karamba Diaby, Senegal-born Chemist, Becomes Germany's First Black Lawmaker, Huffington Post, September 23, 2013.

Diaby alirudishwa bungeni mwaka 2017 kupitia orodha ya kijimbo ya SPD. Alikuwa naibu mwenyekiti wa Kamati ya Haki za Binadamu na Misaada ya Kihisani na kama mjumbe kamili wa Kamati ya Elimu, Utafiti na Tathmini ya Teknolojia.  Members  Parlamentarische Linke.

Mbali na majukumu yake ya kikamati, Diaby ni naibu mwenyekiti wa Kikundi cha Mahusiano ya Kirafiki na bunge za Nchi za Lugha ya Kifaransa za Afrika Magharibi na Kati ( Guinea ya Ikweta, Benin, Burkina Faso, Côte d'Ivoire, Gabon, Guinea, Kamerun, Jamhuri ya Kongo, Mali, Niger, Senegal, Togo, Chad, Jamhuri ya Afrika ya Kati ). Tangu 2019, amekuwa mwanachama wa ujumbe wa Ujerumani kwa Mkutano wa Wabunge wa Ufaransa na Ujerumani.  Yeye pia ni sehemu ya Mtandao wa Wabunge wa Elie Wiesel wa Kuzuia Mauaji ya Kimbari na Kikatili na dhidi ya Kukanushwa kwa Mauaji ya Kimbari. Members of the Elie Wiesel Network  European Grassroots Antiracist Movement (EGAM). Mnamo mwaka wa 2020, alianzisha kikundi cha wabunge wa vyama tofauti kinachofanya kazi juu ya kukubali watu walio tofauti na wengi katika jamii (diversity) na kupinga ubaguzi wa rangi. Andrea Dernbach, Cordula Eubel and Paul Starzmann (October 8, 2020), Neuer Ausschuss gegen Rassismus: Fraktionsübergreifend schließen sich Abgeordnete für mehr Vielfalt zusammen Der Tagesspiegel.

Ofisi ya Diaby mjini Halle ilipigwa risasi mnamo 15 Januari 2020. Germany's only African-born MP finds office riddled with 'bullet holes', The Independent, 16 January 2020

Katika uchaguzi mkuu wa mwaka 2021 alirudishwa bungeni, akishinda mara ya kwanza moja kwa moja jimbo la uchaguzi wa Halle baada ya kupata asilimia 28.8https://wahltool.zdf.de/wahlkreise/e2021-09-26-BT-DE.html Matokeo ya uchaguzi mkuu kwenye jimbo la Halle (Saale) https://www.mdr.de/nachrichten/deutschland/wahlen/bundestagswahl/abgeordnete-bundestagswahl-mitglieder-des-bundestags-100_showImage-direktkandidaten-spd-sachsen-anhalt-106_zc-df305b4d_zs-83bbb002.html

Maisha binafsi
Diabi alioa mke Mjerumani Ute na kuzaa naye watoto watatu. Anapenda kulima bustani yake, baada ya kuandika tasnia yake ya PhD kuhusu kemia kwenye bustani za mjini na kujiunga na shirika la wanabustani wadogo huko Halle.

 Marejeo 

Tovuti za Nje
Dr. Diaby kwenye tovuti ya Facebook
Tovuti rasmi ya Dr Diaby (Kiingereza)
Tovuti rasmi ya Dr. Diaby (Kijerumani)
Jamii:Waliozaliwa 1961
Jamii:Watu walio hai
Jamii:Wanasiasa wa SPD
Jamii:Watu wa Senegal
Jamii:Wanakemia wa Ujerumani